Nderohen gratë e guximshme 
Zonja e Parë e Shteteve të Bashkuara, Jill Biden, foli të hënën në ceremoninë e Departamentit të Shtetit ku u vlerësuan gratë e guximshme në botë.
Në Ditën Ndërkombëtare të Gruas vlerësohen arritjet e grave dhe diskutohen çështje që kanë të bëjnë me të drejtat e grave në botë. Me këtë rast, të hënën Departamenti amerikan i Shtetit shpalli mimin Ndërkombëtar të Grave të Guximshme. Zëri i Amerikës bisedoi me një grua që u nderua me këtë çmim. Në qytete si Parisi, Madridi dhe vende tjera të botës, njerëzit u mblodhën në rrugë ose në tubime virtuale për të shënuar Ditën Ndërkombëtare të Gruas. Në Mumbai disa gra e shënuan ditën me motoçikletat e tyre duke thënë se ngjarja shërben për të rikujtuar se gratë nuk duhen nënvlerësuar. Por kremtimet e këtij viti vijnë ndërsa vende si Mianmari janë mes trazirash. Sipas OKB më shumë se 50 njerëz kishin humbur jetën deri të hënën nga dhuna e ushtruar pas grushtshtetit dhe arrestimit të udhëheqëses së Mianmarit Aung San Suu Kyi. Phyoe Phyoe Aung është bashkëthemeluese e Institutit për Pajtim Wings, një organizatë që synon afrimin e të rinjëve që vijnë nga kultura dhe besime të ndryshme fetare. Asaj iu nda Çmimi Ndërkombëtar për Gratë e Guximshme ndërsa konsiderohet si një udhëheqëse në rritje në Mianmar. , tha ajo për Zërin e Amerikës. Zonja e Parë e Shteteve të Bashkuara, Jill Biden, foli të hënën në ceremoninë e Departamentit të Shtetit. , tha ajo. Presidenti Joe Biden e shënoi ditën duke nënshkruar dy urdhëra ekzekutivë. Njëri themelon Këshillit e Politikave Gjinore ndërsa tjetri synon ndaljen e dhunës seksuale në kampuset e kolegjeve. E hëna shënon vitin e 15-të të ndarjes së Çmimit Ndërkombëtar të Grave të Guximshme të organizuar nga Sekretari amerikan i Shtetit.